tartuNLP/wikipedia-smugri-20251201 huggingface dataset:
Sileesia vojevoodkond

Sileesia vojevoodkond on Poola haldusüksus (vojevoodkond). See loodi 1. jaanuaril 1999 endistest Katowice, Częstochowa ja Bielsko-Biała vojevoodkondadest.
Haldusjaotus.
Sileesia vojevoodkond on Poola kõige tihedama asustusega ning kõige linnastunum vojevoodkond. Vojevoodkonnas on 19 maakonnaõigustega linna. 
Samuti on seal 17 maakonda.
Maavarad.
Vojevoodkonnas leidub kivisütt, rauda (suures osas ammendatud), tsinki ja tinamaaki.
Tööstus.
Vojevoodkonna keskosas paiknev Ülem-Sileesia tööstuspiirkond on Poola enim industrialiseeritud regioon.
Vojevoodkonnas tegeldakse kivisöe kaevandamisega, raua ning värviliste metallide sulatamisega (Huta Katowice, Huta Bankowa), toodetakse autosid (Fiat Auto Poland Bielsko-Białas ja Opel GM tehased Gliwices). Esindatud on keemia-, tekstiili- ja ehitusmaterjalide tööstus.
Sileesia vojevoodkond enne II maailmasõda.
Vojevoodkond moodustati esimese maailmasõja järel varem Saksamaa koosseisu kuulunud Preisimaa Sileesia aladest ning kahest Austria Sileesia maakonnast. Arvuka saksa elanikkonnaga vojevoodkonnal oli laialdane autonoomia, sh kohalik parlament ("Sejm Śląski").
Vojevoodkonna autonoomia likvideerisid kommunistid 1945. aastal.
Zísis Vrýzas

Zísis Vrýzas (kreeka "Ζήσης Βρύζας"; sündinud 11. septembril 1973 Kavála maakonnas) on kreeka endine jalgpallur, Kreeka jalgpallikoondise ründaja. Kreeka koondises mängis ta aastatel 1994–2006 68 mängu ja lõi 9 väravat.
Isiklikku.
Zísis Vrýzas on 188 cm pikk ja kaalub 88 kg.
Suur-Poola vojevoodkond

Suur-Poola vojevoodkond (ka Wielkopolska vojevoodkond; poola keeles "województwo wielkopolskie" [vɔjɛˈvut​͡stfɔ vjɛlkɔˈpɔlskʲɛ]) on 1. järgu haldusüksus Lääne-Poola keskosas. Vojevoodkonna halduskeskus on Poznań.
Wielkopolska vojevoodkond loodi 1. jaanuaril 1999 varasematest Poznańi, Kaliszi, Konini, Piła ja Leszno vojevoodkondadest seoses 1998. aastal Poolas alustatud omavalitsusreformiga. Vojevoodkond sai nime Suur-Poola ehk Wielkopolska piirkonna järgi. Tänapäevase Wielkopolska alla kuulub enamik sellest ajaloolisest piirkonnast, välja arvatud mõned edelapoolsed alad.
Poola 16 vojevoodkonna seas on Wielkopolska vojevoodkond pindalalt teisel ja rahvaarvult kolmandal kohal. Selle pindala on 29 826 ruutkilomeetrit ja rahvaarv üle 3,4 miljoni. Tähtsamate linnade hulgas on veel Kalisz, Konin, Piła, Ostrów Wielkopolski ja Poola muistne pealinn Gniezno. Wielkopolska piirneb seitsme vojevoodkonnaga: loodesse jääb Lääne-Pomorze (Zachodniopomorze ehk Lääne-Pommeri), põhja Pomorze (Pommeri), kirdesse Kujawy-Pomorze, kagusse Łódźi, lõunasse Opole, edelasse Alam-Sileesia ning läände Lubuszi vojevoodkond.
Wielkopolska vojevoodkonnas on Poola suurim tööpuudus. Poznańi linnal on sõprussidemed Nottinghami krahvkonnaga Inglismaal.
Haldusjaotus.
Vojevoodkonnas on 4 maakonnaõigustega linna:
ja 31 maakonda
Święty Krzyżi vojevoodkond

Święty Krzyżi vojevoodkond on haldusüksus (vojevoodkond) Poolas.
Haldusjaotus.
Vojevoodkonnas on üks maakonnaõigustega linn (Kielce) ja 13 maakonda.
Väike-Poola vojevoodkond

Väike-Poola vojevoodkond on haldusüksus (vojevoodkond) Poolas.
Haldusjaotus.
Vojevoodkonnas on 3 maakonnaõigustega linna:
ja 19 maakonda:
Ashley Cole

Ashley Cole (; sündinud 20. detsembril 1980 Stepneys) on Inglismaa jalgpallur, kes mängib vasakkaitsjana Inglismaa esiliiga klubis Derby County.
Klubikarjäär.
Nooruses liitus Cole Londoni Arsenaliga ja 18-aastaselt tegi debüüdi põhimeeskonnas. Ashley Cole tuli Arsenaliga kaks korda Premier League'i meistriks ja võitis kolm FA Cupi.
2006. aasta augustis siirdus Ashley Cole Londoni Chelseasse, kellega tuli hooajal 2009–10 Inglismaa meistriks. 15. mail 2010 sai ta esimeseks jalgpalluriks, kes on võitnud kuus FA Cupi võitjate medalit. Seitsmes medal tuli 2012. aastal.
7. juulil 2014 sõlmis ta kaheaastase lepingu Romaga. Jaanuaris 2016 siirdus ta Los Angeles Galaxysse.
Koondisekarjäär.
Oma esimese mängu Inglismaa koondises tegi ta 28. märtsil 2001. 2014. aasta mais lõpetas ta koondisekarjääri. Ühtegi väravat Cole rahvuskoondises ei löönud.
Isiklikku.
Ashley Cole on 172 cm pikk.
Aastail 2006–2010 oli ta abielus Girls Aloudi laulja Cheryl Cole'iga.
Gary Neville

Gary Neville (sündinud 18. veebruaril 1975 Burys) on endine Inglismaa jalgpallur, Inglismaa jalgpallikoondise kaitsja.
Ta oli Manchester Unitedi üks paremaid paremkaitsjaid. Aastatel 2005–2010 oli Gary Neville Manchester Unitedi kapten. Tal oli oluline osa 1999. aasta Meistrite liiga võidus.
Saavutused.
Teine koht (2): 1997/1998, 2005/2006"
Teine koht (3): 1995, 2005, 2007"
Teine koht (1): 2003"
Teine koht (5): 1998, 1999, 2000, 2001, 2004"
Isiklikku.
Gary Neville on 180 cm pikk.
Thierry Henry

Thierry Daniel Henry (; sündinud 17. augustil 1977 Les Ulis's) on Prantsusmaa endine jalgpallur, ründaja.
Ta mängis sellistes klubides nagu AS Monaco, Juventus, Arsenal, Barcelona ja New York Red Bulls.
Arsenaliga tuli Henry kaks korda Inglismaa meistriks ja Barcelonaga ühe korra Hispaania meistriks. Kataloonia klubiga võitis ta 2009. aastal ka Meistrite Liiga.
Thierry Henry on Prantsusmaa jalgpallikoondise aegade parim väravakütt 51 väravaga. Koondisega tuli ta 1998. aastal maailmameistriks ja 2000. aastal Euroopa meistriks.
Koondisekarjäär.
Noortekoondis.
Henry debüteeris Prantsusmaa U20 koondises 1997. aasta juunis. 
Ta osales samal aastal U20 maailmameistrivõistlustel, kus lõi kokku kolm väravat. Kaks kolmest tulid alagrupikohtumises Lõuna-Koreaga, Prantsusmaa võitis 4:2. Samuti lõi ta värava mängus LAV-iga.
Täiskasvanute jalgpallikoondis.
Thierry Henry debüteeris täiskasvanute koondises 11. oktoobril 1997, siis võideti Lõuna-Aafrika Vabariiki 2:1.
1998. aasta maailmameistrivõistlustel lõi ta värava esimeses alagrupimängus taas LAV-i koondisega, siis võideti 3:0. Teises alagrupikohtumises Saudi Araabia vastu lõi Henry kaks värava. Ta aitas koondisel jõuda MM-i finaali, kus Prantsusmaa võitis Brasiiliat 3:0
Henry lõi 2000. aasta Euroopa meistrivõistlustel alagrupifaasis kaks väravat, mis tulid Taani ja Tšehhi vastu. Poolfinaalis Portugaliga lõi ta taas viigistava värava, Prantsusmaa võitis 2:1. Finaalis aitas ta koondisel alistada lisaajal Itaalia 2:1.
2003. aasta konföderatsioonide karikavõistlustel lõi Henry värava alagrupi avakohtumises Colombiaga. Ta lõi ka värava Uus-Meremaa vastu mängus, kus Prantsusmaa võitis 5:0. Poolfinaalis Türgiga lõi ta mängu avavärava ning finaalis lisaajal Kameruni vastu võiduvärava.
Henry lõi 2004. aasta Euroopa meistrivõistlustel kaks väravat.
2006. aasta maailmameistrivõistlustel mängis ta igas Prantsusmaa koondise kohtumises. Henry lõi alagrupikohtumises Lõuna-Korea vastu ühe värava. Ta lõi värava ka mängus Togoga, kui Prantsusmaa võitis 2:0. Veerandfinaalis aitas Henry koondisel alistada Brasiilia 1:0, kui ta lõi mängu ainsa värava. Finaalis kaotati Itaaliale penaltiseerias.
13. oktoobril 2007 Leedu vastu löödud kahe väravaga tõusis ta Prantsusmaa jalgpallikoondise kõigi aegade resultatiivseimaks mängijaks.
Henry lõi 2008. aasta Euroopa meistrivõistlustel ühe värava, mis tuli Hollandi vastu.
Isiklikku.
Thierry Henry on 188 cm pikk.
Tiesenhausen

Tiesenhausen (ka Tisenhusen, leedu k. Tyzenhauzai, poola k. Tyzenhauz, läti k. Tīzenhauzeni) on Vestfaalist pärinev baltisaksa aadlisuguvõsa.
Suguvõsa esivanemana on esimest korda 1210. (sõjakäik Sakalasse) ja 1224. aastal (Otepää piiskopilinnuse ehitamisest Ugandis) Henriku Liivimaa kroonikas mainitud piiskop Alberti ja piiskop Hermanni õemeest, Turaida stiftifoogt Engelbertus de Tisenhusen (Riia peapiiskopkonna Turaida stiftifoogt 1210/1211) ning tema järglasi Johann (Hans) von Tiesenhausenit (surn. 1279 Aizkraukle lahingus), Koknese linnuse valdajat ning selle poega Johann (Hans) von Tiesenhausenit (u 1280 – 1342), Riia peapiiskopi vasall, Koknese linnuse valdajat. 
Hans (Johann) von Tiesenhauseni (mainitud allikates 1306, 1327)) kahest pojast põlvnesid Tiesenhausenite suguvõsa (Engelbrechtist (mainitud allikated 1338, 1367) Liivimaa Ērgļi ja Bartolomäusist (mainitud allikates 1312, 1397) Bērzaune peaharud
1556. aastal on Tiesenhausenite suguvõsaajaloo üles märkinud Berzaunest pärit Heinrich von Tiesenhausen kirjeldanud oma suguvõsa suurust ja varandust, mainides, et Tiesenhauseneid on 96 meessoost isikut, kes haldasid Berzaune, Ērgļi, Konguta, Rannu, Kavilda ja Vaabina vasallilinnuseid (Bersohn, Erla, Kongota, Randen, Kawelecht, Ülzen) ning lisaks kuulusid neile üle terve Liivimaa 40 mõisat. Orduriigi lõpuks kuulus Tartu piiskopkonnas Tiesenhausenitele 7 suuremast vasallilinnusest 4.
Ērgļi peaharu.
Tiesenhausenite Ērgļi (saksa keeles "Erla") peaharule pani aluse Hans (Johann) von Tiesenhauseni poeg Engelbrecht von Tiesenhausen (mainitud allikates 1338, 1367)), kellele kuulusid Ērgļi ja Koknese vasallilinnus.
Suguvõsa peaharu jagunes mitmeks väiksemaks liiniks.
Ērgļi peaharust pärinevatele Tiesenhausenitele kuulusid eri aegadel Konguta, Rannu, Tapa, Porkuni, Kose-Uuemõisa, Kohala, Harmi, Lagedi, Paunküla, Karula, Rakvere ja paljud teised mõisad Eestis, Tallinnas Rataskaevu tänava maja nr 20 ning Ērgļi mõis, Koknese mõis, Jumurda mõis, Sausneja mõis ja Vietalva mõis Lätis.
Suguvõsa Harjumaa Kose-Uuemõisa (saksa k "Haus Neuenhof") liin
 Suguvõsa Eestimaa Rakvere (saksa k "Haus Wesenberg") liin
Karula-Vietalva suguvõsaliin.
Hans von Tiesenhausen (surn. 1497), suguvõsa Karula-Vietalva (saksa k "Haus Karrol-Fehteln") suguvõsaliin, Liivimaa Vietalva, Odziena, Stareni, Limehni ja Ruschendorffi mõisnik
Bērzaune peaharu.
Tiesenhausenite Vidzeme Bērzaune (saksa keeles "Bersohn") peaharule pani aluse Engelbrecht von Tiesenhauseni vend Bartholomeus, kellele kuulus Bērzaune vasallilinnus. See suguvõsa peaharu jagunes omakorda mitmeteks väikesteks liinideks.
Berzaune peaharust (saksa k "Haus Berson") liin pärinevatele Tiesenhausenitele kuulusid eri aegadel muude seas Orina, Valtu, Kiiu, Lõusa, Kavilda, Järvakandi ja paljud teised mõisad Eestis ning Bērzaune mõis, Tirza mõis, Kalsnava mõis, Vējava mõis ja Adulienase mõis Lätis.
Suguvõsa Orina-Riidaku (saksa k "Haus Orgena-Ridaka") suguvõsaliin
 Suguvõsa riigikrahv von Tiesenhausen (saksa k "Reichgrafen v. Tiesenhausen") suguvõsaliin
Vietinghoff

Vietinghoff (läti: "Fītinghofs", vene: "Фитингхоф"; kirjanduses ka "Viettinghoff") on Vestfaalist pärit aadlisuguvõsa.
14. sajandist alates levis suguvõsa koos Saksa orduga Vana-Liivimaale.
1634. aastal sai 105-aastaseks elanud, krahv Jakob De la Gardie sõjakaaslane, Södermanlandi Broby (Broby gård) ja Djulö mõisnik, major Johan von Vietinghoff (1580–1685) naturalisatsiooni korras Rootsi aadlikuks ning immatrikuleeriti 1634 Rootsi rüütelkonda perekonnanimega "von Fitinghoff" (nr 220).
12. märtsil 1680 sai Kuramaalt Auce mõisast pärit Taani printsessi Ulrika Eleonora (1656–1693) ülemõuemeister, Eskebjergi, Knabstrupi, Holbæk Ladegårdi, Birkholmi, Brolykke ja Fyni saare Scheelenborgi mõisnik (aastast 1671) Taanis Friedrich von Vietinghoff "kaldt Scheel" (1624–1691) Taani vabahärratiitli, ning tema suguvõsa immatrikuleriti hiljem Kuramaa rüütelkonna aadlimatriklisse (nr 193).
21. detsembril 1719 sai kindralmajor, Riia lossi komandant (1707) ja Pohjanmaa rügemendi ülem Erik Göran Fitinghoff (1661–1736) Rootsi vabahärraks (nr 172).
Suguvõsa immatrikuleeriti 1741. aastal Saaremaa rüütelkonna aadlimatriklisse nr 103, 1746. aastal Eestimaa rüütelkonna aadlimatriklisse nr 71, 1747. aastal Liivimaa rüütelkonna aadlimatriklisse nr 27 ja 1844. aastal Liivimaa rüütelkonna aadlimatriklisse nr 388 ja Kuramaa rüütelkonna aadlimatriklisse nr 9 all.
1887 sai Imavere mõisa harust pärit Neschwitzi majoraatmõisa "(saksa )" omanik Arnold Julius von Vietinghoff (1833–1918) vabahärraks ja uueks perekonnanimeks Vietinghoff-Riesch.
Anton Philipp von Saltza

Anton Philipp von Saltza (10. veebruar 1611 – 24. mai 1686) oli Eestimaa aadlik.
Anton Philipp von Saltza sündis Eestimaa rüütelkonna peamehe Bernhard von Saltza ja Hedwig von Asserieni pojana.
Talle kuulus Lehtse mõis ning tema vappepitaaf asub Niguliste kirikus.
Johan Vonlanthen

Johan Vonlanthen Benavidez (sündinud 1. veebruaril 1986 Colombias Santa Martas) on Šveitsi endine jalgpallur (ründaja). Ta esindas Šveitsi jalgpallikoondist aastatel 2004–2010 kokku 40 mängus ja lõi 7 väravat.
Klubikarjäär.
Johan Vonlanthen debüteeris Šveitsi meistriliigas klubis Berni Young Boys 16-aastaselt. Esimesel hooajal mängis ta 9 kohtumises, neist 8-s algrivistuses. Kokku mängis ta Young Boysi eest 37 kohtumist ja lõi neis 6 väravat.
2003. aasta suvel läks ta PSV Eindhovenisse, kus ta mängis 29 kohtumist ja lõi neis 6 väravat. Eindhovenis mängis ta 1006. aastani, olles vahepeal laenul Brescia Calcios (9 mängu, 0 väravat) ja Breda NACis (32 mängu, 6 väravat).
2006. aasta suvel läks Vonlanthen mängima Salzburgi Red Bulli. Selles klubis pidas ta 85 kohtumist ja lõi 11 väravat. 2009. aasta suvel laenati ta üheks hooajaks FC Zürichisse, kus ta esimese 17 mänguga lõi 7 väravat.
Koondisekarjäär.
Šveitsi jalgpallikoondises debüteeris Vonlanthen 6. juunil 2004 Liechtensteini jalgpallikoondise vastu, sekkudes 81. minutil vahetusest.
Vonlanthen osales 2004. aasta EM-i finaalturniiril, kus pääses platsile kahes viimases alagrupimängus, Inglismaa jalgpallikoondise vastu 84. minutil vahetusest ja Prantsusmaa jalgpallikoondise vastu algrivistuses. Šveits kaotas mõlemad mängud ja jäi alagrupis viimaseks, kuid Vonlanthen lõi 21. juunil Prantsusmaa vastu šveitslaste ainsa värava sel EM-il. Ühtlasi sai ta noorimaks mängijaks, kes iial EM-finaalturniiril värava löönud. Eelmise rekordi oli püstitanud Wayne Rooney kõigest 4 päeva varem, 17. juunil, kui ta lõi kaks väravat just Šveitsi vastu (Vonlanthen siis platsil ei viibinud). Vonlanthen on Rooneyst 3 kuud noorem.
2006. aasta MM-il ei saanud Vonlanthen osaleda reielihase vigastuse tõttu. Šveits võitis MM-il alagrupi, kuid langes seejärel välja penaltiseerias Ukraina jalgpallikoondise vastu, löömata ühtki väravat normaal- ja lisaajal ning suutmata realiseerida ainsatki penaltit.
2008. aasta EM-il osales Vonlanthen kõigis 3 finaalturniiri alagrupimängus, kuid mitte kordagi täit matši. Ta ei löönud väravaid. Šveits jäi alagrupis viimaseks.
2009. aasta alla 20-aastaste Euroopa meistrivõistlustel tohtis Vonlanthen osaleda – see õigus anti 1. jaanuaril 1986 või hiljem sündinuile. Šveits võitis 16 punktiga 8 mängust selle alagrupi, kus Eesti jäi viimaseks. Šveits jagas esikohta Hollandiga, kuid tunnistati võitjaks parema väravate vahe tõttu (+11 +7 vastu). EM-finaalturniirile pääsemiseks tuli läbida "play-off" Hispaania vastu. Šveits võitis kodus 2:1 ja kaotas võõrsil lisaajal 1:3 ega jõudnud finaalturniirile.
Isiklikku.
Johan Vonlanthen on 175 cm pikk ja kaalub 69 kg.
Dalarna lään

Dalarna lään on 1. järgu haldusüksus Rootsis.
1992. aasta Euroopa meistrivõistlused jalgpallis

1992. aasta Euroopa meistrivõistlused jalgpallis toimusid 10. juunist 26. juulini 1992 Rootsis.
EM peeti suurte poliitiliste muutuste ajal. Esimest korda osales Rootsis peetud finaalturniiril ühinenud Saksamaa ning endisest Nõukogude Liidust oli alles jäänud vaid SRÜ. Aktiivse sõjalise tegevuse tõttu kõrvaldati finaalturniirilt aga Jugoslaavia ja tema koha sai endale Taani.
Esimesest alagrupist pääses poolfinaali edasi Rootsi ja Taani, edestades favoriitide hulka kuulunud Inglismaad ja Prantsusmaad. Teisest alagrupist tulid võitjatena välja valitsev maailmameister Saksamaa ja Holland.
Poolfinaalides alistas Taani penaltiseeriani kulgenud mängus Hollandi ning Saksamaa sai 3:2 jagu Rootsist. Finaalis alistas aga finaalturniiri üllataja Taani tänu John Jenseni ja Kim Vilforti väravatele Saksamaa 2:0.
Mattias Jonson

Mattias Jonson (sündinud 16. jaanuaril 1974 Kumlas) on endine Rootsi jalgpallikoondise poolkaitsja ja ründaja.
Rootsi rahvuskoondises tegi Jonson debüüdi veebruaris 1996, kui mängiti Jaapaniga. Koondisega osales Mattias Jonson kahel maailmameistrivõistlustel ja 2004. aasta Euroopa meistrivõistlustel.
Isiklikku.
Mattias Jonson on 179 cm pikk.
Martin Petrov

Martin Petrov (bulgaaria "Мартин Петров", sündinud 15. jaanuaril 1979 Vracas) on Bulgaaria jalgpallikoondise endine ründaja.
Bulgaaria rahvuskoondises mängis Petrov aastatel 1999–2011 kokku 90 mängu ja lõi 19 väravat. Debüüt koondises toimus 1999. aastal, kui mängiti Inglismaaga.
2006. aastal valiti ta Bulgaaria aasta jalgpalluriks.
Isiklikku.
Martin Petrov on 180 cm pikk.
Clarence Seedorf

Clarence Clyde Seedorf (sündinud 1. aprillil 1976 Surinames Paramaribos) on Hollandi jalgpallikoondise endine poolkaitsja.
Koondisekarjäär.
Hollandi rahvuskoondises mängis Seedorf 1994–2008 87 mängu ja lõi 11 väravat.
Debüüt koondises toimus 14. detsembril 1994, kui Luksemburgi jalgpallikoondist võideti 5:0. Esimese värava koondise kasuks lõi Seedorf 29. märtsil 1995, kui võideti 4:0 Malta jalgpallikoondist.
1996. aasta EM-il Inglismaal kuulus Seedorf juba põhirivistusse, alustades iga mängu algkoosseisus. Alagrupis viigistati Šotimaa jalgpallikoondisega 0:0, võideti Šveitsi jalgpallikoondis 2:0 ja kaotati Inglismaa jalgpallikoondisele 1:4. Holland jagas alagrupis Šotimaaga teist kohta ja ka väravate vahe oli võrdne, aga enam löödud värava tõttu pääses Holland veerandfinaali Prantsusmaa jalgpallikoondise vastu. Selles kohtumises väravaid ei löödud ja järg jõudis penaltiseeriani, kus kahe võistkonna peale oli Seedorf ainus eksija.
1998. aasta MM-il Prantsusmaal viigistas Holland Belgia jalgpallikoondisega 0:0, võitis Lõuna-Korea jalgpallikoondise 5:0 ja viigistas Mehhiko jalgpallikoondisega 2:2 ning võitis võrdsete punktide juures tänu paremale väravate vahele Mehhiko ees alagrupi. Alagrupis mängis Seedorf 69 esimest minutit Belgia vastu. Järgnes kohtumine Jugoslaavia jalgpallikoondisega, mille Holland võitis 2:1 ja Seedorf mängis kogu mängu. Veerandfinaalis alistati sama tulemusega Argentina jalgpallikoondis, aga Seedorf ei mänginud. Poolfinaalis Brasiilia jalgpallikoondise vastu sekkus Seedorf lisaajal 111. minutil seisul 1:1 ja 9 minutit hiljem järgnes penaltiseeria, mille Brasiilia võitis 4:2. Seedorf lööma ei pidanud. Pronksimängu tegi Seedorf kaasa algusest lõpuni ja Holland kaotas Horvaatia jalgpallikoondisele 1:2.
2000. aasta EM-il oma kodumaal võitis Holland kõik alagrupimängud ja veerandfinaalis, kus Seedorf ei mänginud, Jugoslaavia 6:1. Poolfinaalis Itaalia jalgpallikoondise vastu jäid väravad löömata. Seedorf sekkus vahetusest 86. minutil. Penaltiseerias sai Holland sisse ainult ühe penalti (Seedorf ei pidanud lööma) ja kaotas 1:3. Pronksikohtumist ei toimunud.
2004. aasta EM-il Portugalis viigistas Holland algul Saksamaa jalgpallikoondisega 1:1 (Seedorf ei mänginud), siis kaotas Tšehhi jalgpallikoondisele 2:3 (Seedorf mängis esimesed 86 minutit ja sai juba 9. minutil kollase kaardi) ning alistas Läti jalgpallikoondise 3:0 (Seedorf mängis kogu kohtumise). Holland pääses Tšehhi järel teisena edasi. Veerandfinaalis Rootsi jalgpallikoondise vastu mängis Seedorf kogu mängu, aga väravad jäid löömata. Penaltiseerias võitis Holland 6 löögi järel kummaltki poolt 5:4, Seedorf ei pidanud lööma. Poolfinaalis, kus Seedorf mängis kogu mängu, kaotas Holland Portugali jalgpallikoondisele 1:2. Pronksikohtumist ei toimunud.
Isiklikku.
Clarence Seedorf on 176 cm pikk ja kaalub 76 kg.
Patrick Kluivert

Patrick Stephan Kluivert (; sündinud 1. juulil 1976 Amsterdamis) on Hollandi endine jalgpallur, ründaja.
Klubikarjäär.
Ajax.
Kluivert alustas karjääri 1994. aastal Amsterdami Ajaxis. Ta tuli klubiga hooaegadel 1994–95 ja 1995–96 Hollandi meistriks.
1995. aasta Meistrite Liiga finaalis lõi Kluivert 18-aastaselt AC Milani vastu võiduvärava.
Ta mängis Ajaxis kokku 97 mängu ja lõi 50 väravat.
AC Milan.
1997. aastal siirdus ta üheks hooajaks AC Milani, kus lõi 33 mänguga 9 värava. 
Barcelona.
Kluivert liitus 1998. aasta suvel 8,75 miljoni Inglise naela eest Hispaania kõrgliiga klubiga Barcelona.
Barcelonas moodustas ta ründeduo Brasiilia jalgpalluriga Rivaldo.
Esimesel hooajal katalaanidega tuli ta La Liga meistriks.
Kluivert mängis Barcelona meeskonnas kuus hooaega, mille jooksul tegi kaasa 255 kohtumises ja lõi 120 väravat.
Hilisemad aastad.
Karjääri lõpus mängis ta veel Newcastle Unitedi, Valencia, PSV Eindhoveni ja Lille'i klubis.
PSV-ga tuli Kluivert 2007. aastal Hollandi meistriks.
Koondisekarjäär.
Kluivert kuulus aastail 1994–2004 Hollandi jalgpallikoondisse, kus ta lõi 79 mängus 40 väravat.
Kluivert debüteeris koondises 16. novembril 1994, kui mängiti 0:0 viiki Tšehhiga. Esimese värava lõi ta koondise koosseisus 29. märtsil 1995, kui võideti Maltat 4:0.
Ta oli viie väravaga 2000. aasta Euroopa meistrivõistluste parim väravakütt.
Isiklikku.
Patrick Kluivert on 189 cm pikk.
Tema poeg Justin Kluivert mängib jalgpalli Hollandi kõrgliiga klubis Ajax.
Doonau

Doonau on Kesk- ja Kagu-Euroopat läbiv jõgi. Jõe lähe asub Saksamaa edelaosas Schwarzwaldis ning see suubub Musta merre, kus suudmealale on moodustunud delta. Tegu on Volga järel Euroopa maailmajao pikkuselt teise jõega.
Doonau voolab läbi Saksamaa (jõe äärde jäävad suuremad linnad Ulm ja Regensburg), Austria (Linz, Viin), Slovakkia (Bratislava), Ungari (Budapest), Horvaatia (Vukovar), Serbia (Novi Sad, Belgrad), Rumeenia, Bulgaaria, Moldova ning Ukraina (Izmajil).
See on 1856. aasta Pariisi rahulepingu kohaselt rahvusvaheline jõgi, mis on kõikidele riikidele laevasõiduks vaba. Laevatatav on jõgi alates Ulmist (2588 km ulatuses). Doonau on kanalite kaudu ühendatud Reini jõega, mis suubub Madalmaade kohal Põhjamerre.
Doonau suudmest 35 km kaugusel Mustas meres asub Ukrainale kuuluv Zmiinõi saar.
Phillip Cocu

Phillip John William Cocu (sündinud 29. oktoobril 1970 Eindhovenis) on Hollandi jalgpallitreener ja endine jalgpallur (poolkaitsja).
Aastatel 2013–2018 oli PSV Eindhoveni peatreener. Alates 2019. aastast on ta Inglismaa jalgpalli esiliiga Derby County peatreener.
Klubikarjäär.
Cocu mängis sellistes klubides nagu AZ Alkamaar, Vitesse Arnheim, PSV Eindhoven, Barcelona ja Al Jazira.
Kokku tegi ta kaasa 773 kohtumises ja lõi 151 väravat.
Phillip Cocu tuli PSV-ga neljal korral Hollandi meistriks, võitis kahel korral KNVB bekeri ja Hollandi superkarika. Barcelonaga tuli ta 1999. aastal Hispaania meistriks.
Koondisekarjäär.
Debüüt koondises toimus 24. aprillil 1996, kui mängiti Saksamaaga ja kaotati 0:1. Esimese värava lõi Cocu koondise kasuks 4. juunil 1996, kui võideti 3:1 Iirimaad. 2001. aastal lõi ta MM-i valikmängus värava ka Eesti vastu.
1998. aasta maailmameistrivõistlusel lõi ta kaks väravat. Väravad tulid mängudes Lõuna-Korea ja Mehhikoga. Holland lõpetas turniiri neljanda kohaga.
Hollandi jalgpallikoondises mängis Cocu 101 mängu ja lõi 10 väravat.
Treenerikarjäär.
Aastatel 2008–2012 oli Cocu Hollandi jalgpallikoondise abitreener ja 2013–2018 PSV peatreener. PSV peatreenerina võitis ta viis karikat, sealhulgas tulnud kaks korda Eredivisie meistriks.
Allikas:
Isiklikku.
Phillip Cocu on 182 cm pikk ja kaalub 74 kg.
Sander Westerveld

Sander Westerveld (sündinud 23. oktoobril 1974 Enschedes) on endine Hollandi jalgpallur, väravavaht.
Hollandi rahvuskoondises mängis Westerveld aastatel 1999–2004 kuus korda. Debüüt koondises toimus 8. juunil 1999, kui mängiti Brasiilia jalgpallikoondisega ja kaotati 1:3.
Isiklikku.
Sander Westerveld on 190 cm pikk.
Karl Henriksson Horn

Karl Henriksson Horn (ka Carl Henriksson Horn, soomepäraselt Kaarle Henrikinpoika Horn; u 1550 – 16. mai 1601 Burtnieki linnuses Liivimaal) oli Rootsi feldmarssal (1580) ning Eestimaa asehaldur 1576–1578 ja 1600–1601 ning Kankaiste, Võnnu ja Malla pärusomanik. 
Karl Henriksson Horn sündis Henrik Klasson Horni pojana, vend Arvid Horn (enne 1577–1606) oli Rootsi riiginõunik, Soome Pohjanmaa asehaldur, Göran Horn (sünd. 1545 – 1602/hukkus Kircholmi lahingus 1605) oli Rootsi sõjaväelane (ooberst), Koporje linnusepealik (1590), Turu linnusepealik ja Turu lääni asehaldur.
Rootsi ja Moskva tsaaririigi vahelises (1570–1595) Kahekümneviieaastase sõja Tallinna piiramise ajal 1570–1571 oli Karl Horn linnuse alampealik ja juhtis mitut kallaletungi venelastele. Aastal 1572 määrati ta koos Pontus De la Gardiega Tallinna Toompea Suure linnuse ülemaks. 1576 sai ta Eestimaa kuberneriks (1576–1578) ja 1577, kui venelased piirasid Tallinna, oli ta koos isaga linna kaitseväe ülem. 
1580. aastal valiti ta Pontus De la Gardie sõjanõunikuks ja ülendati feldmarssaliks. 1581 võttis ta osa Rakvere piiramisest ning vallutas Koluvere, Vigala, Haapsalu ja Lihula linnuse koos kogu Läänemaaga. Rootsi alla minekuga sai Haapsalu, Haapsalu linnuselääni keskuseks ja linnuselääni juhtis kuninga asehaldur Karl Henriksson Horn. 
1582. aastal määrati ta Narva asehalduriks ning ta võttis osa ka Pontus De la Gardie sõjakäigust Ingerimaale. 
Aastal 1583 osales ta Pljussa vaherahu sõlmimisel Moskva tsaaririigiga ja määrati pärast seda Soome Turu asehalduriks. 1588 asus ta Narva ja Ivangorodi asehalduriks. Venelaste sõjakäigu ajal oli ta sunnitud loobuma Jamburgist, Koporjest ja Jaanilinnast. Kuningas Johan III lasi Horni ja tema kaks venda vangistada ja ta mõisteti surma. Alles hukkamiskohal muudeti surmanuhtlus prints Sigismundi ja hertsog Karli palvel vangistuseks. Vangist vabanes ta alles pärast kuninga surma. Ta osales Sigismundi ja Karli vahelises võitluses ning tuli tagasi Eestimaale, kus elas oma mõisates Läänemaal. 
Aastal 1600 määrati ta uuesti Eestimaa asehalduriks (1600–1601) ning kui hertsog Karl sama aasta sügisel alanud Poola-Rootsi sõja (1600–1611) tõttu Liivimaale saabus, võttis Horn osa Pärnu vallutamisest. Aastal 1601 vallutas ta Piebalga linnuse, kuid langes samal aastal Burtnieki linnuses võitluses poolakate vastu. 
Karl Horn on koos abikaasa Agnesega (sündinud von Delwig) maetud Tallinna toomkirikusse.
Perekond.
Karl Horn abiellus Agnes von Delwigiga (maetud 1611), kes oli Harjumaa meeskohtuniku, Tuhala ja Rõngu mõisniku Ewert von Delwigi ning Valgu mõisast pärit Magdalena Fahrensbachi tütar. Agnese isa hukkus 2. juunil 1560 Kose-Uuemõisa mõisa lähedal Saula sillal toimunud lahingus venelaste vastu.
Karl Horni ja Agnes von Delwigi abielust sündisid:
Ronald Waterreus

Ronald Katarina Martinus Waterreus (sündinud 25. augustil 1970 Lemiersis) on Hollandi endine jalgpallur, väravavaht.
Hollandi rahvuskoondises mängis Waterreus seitse mängu. Debüüt koondises toimus 15. augustil 2001, kui mängiti Inglismaaga ja võideti 2:0.
Hooajal 2000–01 valiti ta Hollandi liiga hooaja parimaks väravavahiks.
Isiklikku.
Ronald Waterreus on 185 cm pikk.
Jost Dunte

Jobst Dunte (surnud tõenäoliselt 1624) oli Tallinna linnakaitseväe ülem. 
Jost Duntele või tema nimekaimule kuulus Rootsi kuningas Gustav II Adolfilt lääniks saadud 1630–1633 Keila mõis.
Ta on maetud Niguliste kirikusse, kus on säilinud tema hauaplaat.
Jobst Dunte oli abielus Anna Beckega, kellega sai järglased:
Vennad Gotthard ja Ludvig von Dunten aadeldati ja immatrikuleeriti 1664. aastal Rootsi rüütelkonda nr 721 all.
Michael Reiziger

Michael Reiziger (sündinud 3. mail 1973 Amstelveenis) on Hollandi endine jalgpallur, kaitsja.
Klubikarjäär.
Oma klubikarjääri jooksul mängis Reiziger sellistes klubides nagu Ajax, AC Milan, Barcelona, Middlesbrough ja PSV.
Barcelona meeskonnas mängis ta Hispaania kõrgliigas 173 mängu.
Koondisekarjäär.
Hollandi rahvuskoondises mängis Reiziger aastatel 1994–2004 72 mängu ja lõi ühe värava. Debüüt koondises oli 12. oktoobril 1994, kui mängiti Norraga ja mäng lõppes viigiga 1:1.
Isiklikku.
Michael Reiziger 178 cm pikk ja kaalub 75 kg.
Jaap Stam

Jaap Stam (kodanikunimi Jakob Stam; sündinud 17. juulil 1972 Kampenis) on Hollandi jalgpallikoondise endine kaitsja.
Hollandi rahvuskoondises mängis Stam 1996–2004 67 mängu ja lõi 3 väravat. Debüüt koondises toimus 24. aprillil 1996, kui mängiti Saksamaaga ja kaotati 0:1.
Pärast jalgpallurikarjääri lõppu on ta tegutsenud treenerina. Aastatel 2016–2018 oli ta Inglismaa esiliiga klubi Readingu peatreener. Alates 2018. aastast on ta Hollandi kõrgliiga klubi FC Zwolle peatreener.
Isiklikku.
Jaap Stam on 191 cm pikk ja kaalub 90 kg.
Giovanni van Bronckhorst

Giovanni van Bronckhorst (sündinud 5. veebruaril 1975 Rotterdamis) on Hollandi jalgpallitreener ja endine jalgpallur. Ta juhendab alates 2024. aastast Türgi kõrgliiga meeskonda Beşiktaş.
Ta mängis suurema osa oma karjäärist poolkaitsjana, karjääri lõpus ka vasakkaitsjana.
Hollandi jalgpallikoondises mängis van Bronckhorst 106 korda. Ta oli 2010. aasta maailmameistrivõistluste finaalis Hollandi meeskonna kapten.
Aastatel 2015–2019 oli ta Hollandi klubi Feyenoord peatreener. 2020. aastal juhendas ta Hiina kõrgliiga klubi Guangzhou R&amp;F. 2021. aasta novembris sai ta Šotimaa kõrgliiga klubi Rangers peatreeneriks; Rangersis oli ta klubikarjääri jooksul ka ise mänginud.
Klubikarjäär.
Van Bronckhorst mängis sellistes klubides nagu RKC Waalwijk, Feyenoord, Rangers, Arsenal ja Barcelona.
Ta võitis 2005–06 hooajal Barcelonaga UEFA Meistrite Liiga, mängides finaalis oma endise koduklubi Arsenali vastu.
Koondisekarjäär.
Hollandi jalgpallikoondises on van Bronckhorst mänginud 106 korda ja löönud 6 väravat. Debüüt koondises oli 31. augustil 1996, kui mängiti Brasiiliaga viiki 2:2.
Van Bronckhorst on Hollandit esindanud 1998., 2006., ja 2010. aasta maailmameistrivõistlustel ning 2000., 2004., ja 2008. aasta Euroopa meistrivõistlustel.
2010. aasta MM-il lõi ta poolfinaalis Uruguay vastu mängu avavärava, Holland võitis selle mängu 3:2 ja pääses finaali. Finaalis Hispaania vastu oli van Bronckhorst koondise kapten. Holland kaotas finaalis lisaajal 0:1.
Isiklikku.
Giovanni van Bronckhorst oli sportlasena 178 cm pikk ja kaalus 75 kg.
John Heitinga

John Gijsbert Alan "Johnny" Heitinga (sündinud 15. novembril 1983 Alphen aan den Rijnis) on Hollandi endine jalgpallur, kaitsja.
Jalgpalli hakkas Heitinga noorteklassis mängima Ajaxi ridades. Debüüt profina toimus 26. augustil 2001 mängus Feyenoordiga.
Debüüdi Hollandi rahvuskoondises tegi Heitinga 18. veebruaril 2004 sõprusmängus USA vastu, keda võideti 1:0.
Esimese värava lõi ta rahvuskoondises 28. aprillil 2004 sõprusmängus Kreeka vastu. Koondises mängis ta aastatel 2004–2013 kokku 87 korda ja lõi seitse väravat.
Isiklikku.
Johnny Heitinga on 180 cm pikk.
Andy van der Meyde

Andy van der Meyde (sündinud 30. septembril 1979 Arnhemis) on Hollandi jalgpallikoondise endine poolkaitsja.
Hollandi rahvuskoondises mängis van der Meyde aastatel 2002–2004 kokku 17 korda ja lõi 1 värava. Debüüt koondises toimus 19. mail 2002, kui mängiti USA-ga ja võideti 2:0.
Isiklikku.
Andy van der Meyde on 183 cm pikk.
Wesley Sneijder

Wesley Sneijder (sündinud 9. juunil 1984 Utrechtis) on endine hollandi jalgpallur (ründav poolkaitsja).
Debüüt koondises oli 20. aprillil 2003, kui kohtuti Portugaliga ja mängiti viiki 1:1. Hollandi rahvuskoondises mängis Sneijder aastatel 2003–2018 kokku 134 korda ja lõi 31 väravat. Ta on Hollandi rekordinternatsionaal.
Isiklikku.
Wesley Sneijder on 170 cm pikk ja kaalub 67 kg.
Paul Bosvelt

Paul Bosvelt (sündinud 26. märtsil 1970 Doetinchemis) on endine Hollandi jalgpallikoondise poolkaitsja.
Hollandi rahvuskoondises mängis Bosvelt aastatel 2000–2004 kokku 24 mängu. Debüüt koondises oli 29. märtsil 2000, kui mängiti Belgiaga viiki 2:2.
Isiklikku.
Paul Bosvelt on 185 cm pikk.
Murad II

Murad II (ka "Murat II"; osmanitürgi keeles مراد ثانى "Murād-ı sānī", türgi keeles "II. Murat"; juuni 1404 – 3. veebruar 1451) oli Osmanite sultan 1421–1444 ja 1446 kuni surmani. Ta oli Mehmed I ja Emine Hatuni poeg ja Mehmed II isa. 
Ta pidas oma valitsusajal palju sõdu Balkani poolsaare kristlastega. 
1430. aastal naasid Osmanid oma endise kõigi Doonaust lõuna pool asuvate alade kontrollimist hõlmava poliitika juurde ning aastal 1432 korraldas Murad rüüsteretki Transilvaaniasse. Rünnakud intensiivistusid pärast seda, kui Saksa-Rooma keiser Sigismund 1437. aastal suri. 1439. aasta lõpus kapituleerus serblaste pealinn Smederevo ning sultanil õnnestus teha Serbia despootkonnast Osmanite riigi provints. 1440. aastal piiras Murad II Ungari peamist piirikindlust Belgradi. 
Rooma paavst Eugenius IV kuulutas 1443. aastal välja ristisõja muslimite Osmanite riigi vastu. 10. novembril 1444 Varna lahingus purustasid Osmanite väed Muradi juhtimisel Poola ja Ungari ühendväe, mida juhtisid Władysław III ja János Hunyadi. Lahingus olid kristlikud väed kolmekordses arvulises vähemuses ning kaotusele aitas kaasa asjaolu, et Veneetsia ja Kirikuriigi laevastik ei blokeerinud Dardanelle, nagu nad olid lubanud.
Mehmed II

Mehmed II Suur (ka "Mehmed Vallutaja"; ka "Mehmet II") osmanitürgi keeles: محمدثانى‎, "Meḥmed i sānī"; türgi keeles: "II. Mehmed" (30. märts 1432 Adrianoopol – 3. mai 1481 Hunkārēayiri) oli Türgi sultan 1444–1446 ja 1451–1481, Osmanite riigi valitseja. 1453. aastal valis õigeusuliste kreeklaste kogukond ta Rooma keisriks usutaganeja Konstantinos XI asemele. Ta oli kõige edukam sultan Osmanite riigi ajaloos.
Ta oli Murad II ja Hüma Hatuni poeg.
Bayezid II

Bayezid II (osmanitürgi keeles: بايزيد ثانى "Bāyezīd-i sānī", türgi keeles:"II. Bayezid"  või "II. Beyazıt") (3. detsember 1447 – 26. mai 1512) oli Türgi sultan aastatel 1481–1512. 
Ta oli Mehmed II ja Emine Gülbahar Hatuni poeg.
Kesk-Tšehhi maakond

Kesk-Tšehhi maakond on 1. järgu haldusüksus (maakond) Tšehhis. 
Maakonna halduskeskus asub Prahas, mis ei kuulu maakonda. Suuremad linnad on Kladno, Mladá Boleslav, Příbram, Kolín ja Kutná Hora.
Haldusjaotus.
Maakonnas on 12 ringkonda 1148 vallaga.
Ringkonnad:
Hradec Králové maakond

Hradec Králové maakond on 1. järgu haldusüksus (maakond) Tšehhis.
Maakond asub Tšehhi põhjaosas ning piirneb lõunas Pardubice maakonnaga, edelas Kesk-Tšehhi maakonnaga ja läänes Libereci maakonnaga. Põhjas piirneb maakond Poola Alam-Sileesia vojevoodkonnaga.
Haldusjaotus.
Maakonnas on 5 ringkonda 448 vallaga.
Ústí maakond

Ústí maakond on 1. järgu haldusüksus (maakond) Tšehhis. Ta piirneb põhjas Saksamaaga.
Haldusjaotus.
Maakonnas on 7 ringkonda 354 vallaga.
Eesti Metodisti Kirik

Eesti Metodisti Kirik (lühend EMK) on metodistlik kirikuorganisatsioon Eestis. 
EMK on iseseisev kirik, mis ei kuulu osaduslikult mitte ühtegi muu organisatsiooni sisse.
EMK superintendent on Robert Tšerenkov.
Eesti Metodisti Kirikusse kuulub 23 kogudust, millel oli 2012. aastal kiriku enda andmetel kokku 1642 liiget. 2011. aasta rahvaloendusel pidas ennast metodistiks 1098 üle 15-aastast inimest.
Metodisti kiriku ajalugu Eestis.
Piiskop William Burt asutas 4. augustil 1911 Vaasas Soome Piiskopliku Metodisti Kiriku Konverentsi alluvusse Vene Misjoni ja piiskopi volituse olla jutlustajaks Tallinnas sai Kuressaare kogudust teeninud jutlustaja Vassili Täht ning Kuressaares kaupmees Martin Prikask. 1921. aastal määrati pastor Martin Prikask piiskop dr Nuelseni poolt Eesti ringkonna esimeseks eestlasest superintendendiks (1921–1922), ühtlasi sai ta määramise Tallinna. 1921. aastal osteti Tallinnas kaks maja aadressil Suur Pärnu maantee 19 ja 21 ja superintendent Prikask alustas oma korteris Suur Pärnu mnt 19 vaimulike koosolekute korraldamist.
3. märtsil 1922 toimus Tallinnas metodisti koguduse asutamine, esimesteks liikmeteks võeti vastu Tallinna elama asunud Kuressaare ja Petrogradi metodisti koguduste liikmed. 1922. aasta juuli lõpus määras piiskop dr John L. Nuelsen dr George A. Simonsi superintendendiks ja laekahoidjaks, Martin Prikask nimetati misjonisekretäriks ning määrati Kuressaarde, Ferdinand Tombo määrati Tallinna juhtima (1922–1926) koguduse eesti tööd ja Hjalmar Salmi vene tööd (1922–1923). 1924. aastal asutati Suur Pärnu mnt 19 lastekodu. Metodisti kogudus käis koos esialgu Suur Pärnu mnt hoovipoolses majas, hiljem renoveeriti tänavapoolne maja ja selle saalis kestsid koosolekud kuni 1929. aastani, mil kogudus võis asuda Veerenni tänava kirikusse kui 1929. aastal ostsid Tallinna Evangeelse Koguduse Tallinna Veerenni kiriku ning edaspidi tunti kirikuhoonet metodisti kirikuna. 1200 istekohaga hoone oli tollal Euroopa suurim metodistide puitkirik. See hoone hävis 1944. aasta märtsipommitamises. Algne aadress oli Veerenni tänav 4a, mis asus umbes tänapäevaste hoonete Vana-Veerenni tänav 4 ja 6 vahel.
Tallinnas tegutses Tallinna I kogudus Veerenni tänaval ja 1927. aasta suvel asutatud Tallinna II kogudus Koplis, Petlemma kirikuga Kopli tänav 92a.
Metodisti kiriku I koguduse kirik Veerenni tänaval hävines 1944. aastal 9. märtsi pommitamises, II koguduse kirik Koplis võõrandati nõukogude võimu poolt 1950. aastal. 16. juulist 1950 sai Eesti Metodisti Kiriku Tallinna Kogudus kasutada allüürnikuna Seitsmenda Päeva Adventistide kirikut Mere puiestee 3 (tollal oli maja number 14a).
Allasutused.
Allasutused:
Kiriku juhtimine.
Piiskopid.
Alates 1907. aastast on Eesti metodistide kõrgeimaks vaimulikuks juhiks olnud järgmised piiskopid:
Superintendendid.
Alates 1907. aastast on Eesti metodiste kohapeal juhtinud järgmised superintendendid:
Liikmesus.
EMK on Eesti Kirikute Nõukogu liige.
Deco

Deco (kodanikunimega Ánderson Luís de Souza; sündinud 27. augustil 1977 São Bernardo do Campos Brasiilias) on Portugali endine poolkaitsja.
Portugali jalgpallikoondises mängis Deco 75 korda ja lõi viis väravat.
Alates 2023. aastast töötab Deco FC Barcelona spordidirektorina.
Isiklikku.
Deco on 174 cm pikk.
1996. aasta Euroopa meistrivõistlused jalgpallis

Kümnendad Euroopa meistrivõistlused jalgpallis peeti 8.–30. juunini 1996 Inglismaal.
Valikturniir.
Euroopa meistrivõistluste valikturniir (1994–1996) sai alguse 20. aprillil 1994, kui Belfastis kohtusid 6. alagrupi mängus põhja Põhja-Iirimaa ja Liechtensteini jalgpallikoondis. Põhistart anti aga septembri alguses, kui kolme päeva jooksul peeti 20 mängu, esimene neist 4. septembril Tallinnas, kui Eesti kohtus Horvaatiaga ja kaotas 0:2.
Valikturniirist võttis osa 47 meeskonda. UEFA liikmetest ei lubatud osaleda Jugoslaavial ÜRO sanktsioonide tõttu ja Inglismaa kui finaalturniiri korraldaja oli kvalifikatsioonimängudest vabastatud. 22. jaanuaril Manchesteris toimunud loosimisel jagati osalevad koondised kaheksasse alagrupi.
47 riiki olid eelnenud saavutuste põhjal jagatud kuude tugevusgruppi, Eesti kuulus viiendasse. Edetabelist olid meist tagapool Slovakkia, Luksemburg, San Marino, Liechtenstein, Sloveenia, Moldova, Armeenia ja Aserbaidžaan. 
Vaata ka: Alagruppide koosseisud
Esmakordselt pääses EM-finaalturniirile 16 meeskonda. Edasi pääsesid kõik alagruppide võitja, kuus parimat teisele kohale tulnud meeskonda ning korraldajamaana Inglismaa. Viimane finaalikoht selgitati 1995. aasta detsembris neutraalsel väljakul peetud matšis, kus kohtusid kahe ülejäänud alagrupi teise koha omanikud.
Finaalturniir.
Finaalturniir peeti 8. juunist – 30. juunini 1996 Inglismaa kaheksa linnas: London, Birmingham, Leeds, Newcastle upon Tyne, Manchester, Liverpool, Sheffield ja Nottingham. 16 meeskonda loositi nelja alagruppi, millest igast kaks paremat jätkasid karikasüsteemis (veerand- ja poolfinaalid) kuni 30. juunil Londonis Wembley staadionil peetud finaalini.
1996. aasta Euroopa jalgpallimeistrivõistluste valikturniiri alagrupid

1996. aasta Euroopa jalgpallimeistrivõistluste valikturniiri alagrupid
Svalbard ja Jan Mayen

Svalbard ja Jan Mayen on mõlemad Norra valdused Põhja-Jäämeres. Neil on ühine ISO maakood ja kuni 1994. aastani hallati Jan Mayenit Teravmägedelt (haldusüksusena Svalbard), kuid ühtset haldusüksust nad ei moodustanud.
Euroopa riigid

Euroopa riigid on Euroopas asuvad riigid. Euroopa riikide arv ja täpne loetelu sõltub sellest, mida pidada Euroopaks.
Eriterritooriumid.
Muudest kriteeriumitest lähtuvad Euroopa riikide loetelud võivad üksteisest väga tugevasti erineda:
Mitmel juhul määrab ühe või teise riigi Euroopasse kuulumise lõpuks ära riigi enese tahe Euroopasse kuuluda. Näiteks võib tuua Türgis 20. sajandil toimunud kolossaalsed muutused ning Gruusia poliitilised sündmused.
Darius Vassell

Darius Clarke Vassell (sündinud 13. juunil 1980 Birminghamis Sutton Coldfieldis) on Inglismaa jalgpallikoondise endine ründaja.
Premier League'is lõi ta üle poolesaja värava ja ühtki mängu nendest, kus ta oli värava löönud, tema klubi ei kaotanud. See seaduspära murdus alles 22. aprillil 2011, kui ta lõi Leicester City FC kasuks värava mängus, mille Nottingham Forest võitis 3:2.
29. oktoobril 2011 sai Vassell kohtumises West Ham Unitediga vigastuse, mis vajas operatsiooni. Vigastuse tõttu oli ta sunnitud jalgpallurikarjääri lõpetama.
Koondisekarjäär.
Vassell debüteeris Inglismaa jalgpallikoondises 13. veebruaril 2002 sõprusmängus Hollandi jalgpallikoondise vastu, mis lõppes 1:1, ja 60. minutil ta viigistas käärlöögiga. Samas mängus tegid koondisedebüüdi veel Wayne Bridge ja Michael Ricketts, kellest viimasele jäigi see ainsaks koondisemänguks.
Vassell arvati Inglismaa koondisse Jaapanis toimunud 2002. aasta maailmameistrivõistlustele. 2. juunil alustas Vassell algrivistuses esimest vooru Rootsi jalgpallikoondise vastu ja vahetati välja 74. minutil seisul 1:1, mis jäigi lõpptulemuseks. Teises voorus, kus Inglismaa alistas 1:0 Argentina jalgpallikoondise, ta ei mänginud. 12. juunil vahetati ta kolmandas voorus Nigeeria jalgpallikoondise vastu sisse 77. minutil ja see mäng lõppes väravateta. Alagrupi võitis Rootsi Inglismaa ees. Järgmises mängus alistas Inglismaa Taani jalgpallikoondise 3:0 ja jõudis 21. juunil toimunud veerandfinaali Brasiilia jalgpallikoondise vastu. Vassell sekkus 79. minutil seisul 1:2, mis jäigi lõpptulemuseks.
2004. aasta EM-valikturniiril osales Vassell pooltes ehk 4 kohtumises, kõigis vahetusest. Ta lõi isegi ühe värava: 2. aprillil 2003 kodus Türgi jalgpallikoondise vastu 2:0 lõppenud mängu avavärava 75. minutil. Inglismaa läbis valikgrupi kaotuseta ja võitis selle, Türgi jäi teiseks ega pääsenud lisavalikmängudelt finaalturniirile (kaotas Lätile).
Ka Portugalis toimunud finaalturniiril oli Vassell vahetusmängija. Avamängus Prantsusmaa jalgpallikoondise vastu 13. juunil vahetati Vassell mängu 69. minutil seisul 1:0, aga Prantsusmaa võitis Zinedine Zidane'i üleajal löödud väravatest 2:1. Teises voorus Šveitsi jalgpallikoondise vastu 17. juunil vahetati Vassell mängu 72. minutil samuti 1:0 edus, aga see mäng võideti 3:0. 21. juunil peeti kolmas alagrupivoor, kus Horvaatia jalgpallikoondis vajas Inglismaa vastu hädasti võitu, Vassell vahetati mängu 72. minutil seisus 3:1 ja Inglismaa võitis 4:2. 24. juunil mängiti veerandfinaal Portugali jalgpallikoondise vastu, kus Vassell vahetati Wayne Rooney vastu mängu juba 27. minutil eduseisus 1:0. 83. minutil Hélder Postiga viigistas ja lisaajal lõi veel kumbki meeskond värava. Järgnenud penaltiseerias ei toonud 5 lööki kummaltki poolt lahendust. Vassell lõi seitsmendana ning Portugali väravavaht Ricardo Pereira tõusis kangelaseks, tõrjudes kõigepealt Vasselli löögi ja realiseerides seejärel enese penalti.
Rohkem ei mänginud Darius Vassell enam Inglismaa koondises kunagi. Kokku pidas ta Inglismaa eest 22 kohtumist ja lõi neis 6 väravat.
Isiklikku.
Darius Vassell on 171 cm pikk.
John Terry

John George Terry [džonn džoodž t'eri või t'erri] (sündinud 7. detsember 1980 Barkingis) on inglise endine jalgpallur, kaitsja.
Pärast sportlaskarjääri lõppu asus ta 2018. aastal tööle Aston Villa abitreenerina.
Klubikarjäär.
Terry debüteeris Chelseas 28. oktoobril 1998 Inglismaa karikavõistlustel. Regulaarselt hakkas ta esindusmeeskonnas mängima 2001. aastal.
Ta valiti kaks korda Chelsea aasta mängijaks (aastatel 2001 ja 2006). Alates 2004. aastast oli ta Chelsea kapten. 14. oktoobril 2006 pidi ta 1 minuti tegutsema ka väravavahina, sest meeskonna kõik 3 väravavahti olid vigastada saanud. Väravaid ta sisse ei lasknud ja Chelsea võitis mängu.
Hooajal 2004–2005 valiti ta mängijate poolt Premier League'i hooaja parimaks mängijaks. Premier League'i hooaja sümboolsesse koosseisu kuulus ta kokku viiel hooajal: 2003–04, 2004–05, 2005–06 ja 2014–15.
Ta lahkus Chelseast pärast 2016.–2017. aasta hooaega, mil tuli klubiga viiendat korda Inglismaa meistriks. Ta esindas Chealseat kokku 492 liigamängus ja lõi neis 42 väravat. Kokku esindas ta Chealseat 717 mängus ja lõi neis 67 väravat.
Oma karjääri viimase hooaja 2017–18 mängis ta Inglismaa esiliiga klubis Aston Villa.
Koondisekarjäär.
Ta debüteeris Inglismaa jalgpallikoondises 2003. aasta juunis Serbia ja Montenegro jalgpallikoondise vastu. Esimese värava lõi ta rahvuskoondises 30. mail 2006 sõprusmängus Ungari vastu.
10. augustil 2006 nimetas peatreener Steve McClaren Terry Inglismaa koondise kapteniks. 5. veebruaril 2010 võttis McClaren Terrylt tema eraelu tõttu kaptenipaela ära. 19. märtsil 2011 sai teada, et Fabio Capello tegi Terry'it taas Inglismaa jalgpallikoondise kapteniks seoses endise kapteni, Rio Ferdinandi, vigastusega.
Ta teatas koondisekarjääri lõpetamisest 2012. aasta septembris. Koondises mängis ta kokku 78 kohtumist ja lõi kuus väravat.
Isiklikku.
John Terry on 187 cm pikk.
Ta on abielus endise ilutöötaja Toni Pool Terryga ning neil on kaksikud lapsed: poeg Georgie John ja tütar Summer Rose (sündinud 2006). John ja Toni abiellusid 15. juunil 2007. Pärast pulmi veetsid nad kaks nädalat Roman Abramovitši jahil Vahemerel.
Kliimadiagramm

Kliimadiagramm on diagramm, millel kujutatakse mingi koha keskmist sademete hulka ja keskmist õhutemperatuuri kuude lõikes.
Tavaliselt esitatakse sademete hulk tulpadena ja temperatuur joone abil. Kliimadiagrammil tuuakse ära koha nimi, mille kliimat kujutatakse, ning mõnikord ka koha kõrgus merepinnast ja aastane sademete hulk.
Maailmajagu

Maailmajagu on maailma suurjaotuse üksus, mis hõlmab mandri või osa sellest ning saari mandrit ümbritsevates meredes ja ookeanides.
Eestis jagatakse maailma maismaa traditsiooniliselt kuude maailmajakku:
Samas kasutatakse mujal teistsuguseid liigitusi. Näiteks Ladina-Ameerikas, Kreekas, Portugalis, Hispaanias ja Itaalias on samuti kuus maailmajagu, aga Austraalia ja Okeaania maailmajagu nimetatakse lihtsalt Austraaliaks. Enamikus ingliskeelsetes maades ja Hiinas jaotatakse maailm seitsmeks maailmajaoks, nendes on Põhja-Ameerika ja Lõuna-Ameerika eraldi. Veel kaks varianti on viie maailmajao (Euroopa ja Aasia asemel kogu Euraasia) ning nelja maailmajao mudel (Euroopa, Aasia ja Aafrika asemel on Afroeuraasia).
Endiste haldusüksuste lippude loend

See artikkel loetleb endiste haldusüksuste lippe.
Liiduvabariik

Liiduvabariik oli Nõukogude Liidu 1. järgu haldusüksus. Sarnased moodustised olid ka Jugoslaavias ja Tšehhoslovakkias. 
Ajalugu.
Nõukogude Liidus oli eri aegadel 6–16 liiduvabariiki. Kõige pikema perioodi vältel kuulus Nõukogude Liitu 15 liiduvabariiki (alates Karjala-Soome NSV likvideerimisest 1956 kuni Nõukogude Liidu lagunemiseni 1991).
Liiduvabariikide süsteem loodi koos Nõukogude Liiduga 1922. aastal. Selle näiline eesmärk oli demonstreerida sotsialistliku süsteemi avatust: teoreetiliselt võis iga liiduvabariik Nõukogude Liidust lahkuda ning iga riik võis Nõukogude Liiduga liituda. Richard von Coudenhove-Kalergi on seda nimetanud "riigiks teiste riikide allaneelamiseks". Nii see toimuski näiteks pärast Eesti, Läti ja Leedu okupeerimist 1940. aastal.
Liiduvabariikide süsteemi loomise ja riigi nimetusest geograafilise tunnuse ("Venemaa") väljajätmise tõeliseks põhjuseks oli kommunistliku (bolševistliku) süsteemi eesmärk – allutada endale kogu maailm. Tegelikult oleks see toimunud vägivaldselt (sõdade käigus, revolutsiooni "eksportimise" käigus nagu Eestis 1940. aastal jne), vormiliselt oleks see välja näinud aga järjest uute liiduvabariikide näiliselt vabatahtliku astumisega Nõukogude Liidu koosseisu.
Koos liiduvabariikide süsteemi loomisega kadus riigi nimest sõna "Venemaa". Vene Nõukogude Föderatiivne Sotsialistlik Vabariik oli samuti üks liiduvabariikidest, kuid tal ei olnud oma kommunistlikku parteid, teaduste akadeemiat jmt nagu teistel liiduvabariikidel. Sisuliselt tähendas see Venemaa võimu seadustamist teiste liiduvabariikide üle. 
Välispoliitiliselt andis liiduvabariikide süsteem Nõukogude Liidule mitmeid eeliseid. Pärast ÜRO asutamist saavutas Nõukogude Liit ka Ukraina NSV-le ja Valgevene NSV-le liikmestaatuse, mistõttu Nõukogude Liit sai kasutada ÜRO-s kolme häält. 
Igal liiduvabariigil oli oma seadusandlik kogu (Ülemnõukogu), täitevvõim (Rahvakomissaride Nõukogu, hiljem Ministrite Nõukogu), sümboolika (lipp, vapp, hümn), mõnel perioodil ka relvajõud. Tegelik juhtimine ja valitsemine toimus Nõukogude Liidu Kommunistliku Partei organite kaudu, kus kasutati nn "demokraatliku tsentralismi" põhimõtet: ülalt tulnud käsk on alluvatele reeglina tingimusteta täitmiseks.
Liiduvabariikide süsteem jäi püsima kuni Nõukogude Liidu lagunemiseni 1991. aastal ning aitas siis paljudel liiduvabariikidel tõepoolest saada iseseisvaks riigiks. 
Nõukogude Liidus olid (eri perioodidel) järgmised liiduvabariigid:
Kim Källström

Kim Mikael Källström (sündinud 24. augustil 1982 Sandvikenis) on Rootsi jalgpallikoondise endine poolkaitsja.
Rootsi rahvuskoondises mängis Källström aastatel 2001–2016 131 korda ja lõi 16 väravat. Debüüt koondises toimus veebruaris 2001, kui mängiti Soomega.
Saavutused.
Arsenal
Isiklikku.
Kim Källström on 185 cm pikk.